|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

02.07.2025 г.

**Нова лятна оферта от А1 - Apple Watch с 0% лихва и Extra SIM без такса за първите 6 месеца**

* *Вземете смартчасовник Apple с 0% лихва на лизинг за 24 месеца с план от А1.*
* *Избирайте между Apple Watch Ultra 2, Series 10 и SE с eSIM.*
* *Без такса за Extra SIM за първите 6 месеца.*

До края на юли клиентите на А1 могат да се възползват от специална оферта за най-актуалните модели [Apple Watch – Ultra 2, Series 10 и SE](https://www.a1.bg/apple-watch). Смартчасовниците се предлагат с 0% лихва на лизинг за 24 месеца с план Unlimited и с Extra SIM без такса за първите 6 месеца. Това дава възможност на потребителите да бъдат свързани, дори когато смартфонът им не е наблизо, идеално решение за активните летни дни, прекарани на плажа, в планината или просто в движение.

Създаден за екстремни условия, **Apple Watch Ultra 2** е най-здравият и функционален смартчасовник на Apple досега. Той е подходящ за всички активни и смели потребители, които избират приключенията – от спорт на открито и планински преходи до летни излети край морето. Корпусът от титан клас 5 и сапфирено стъкло правят Ultra 2 устойчив на удари, натиск и надраскване. Перфектен за любителите на гмуркането, смартчасовникът е сертифициран по EN13319, като достига до 40 метра дълбочина. Освен това яркият 49-милиметров дисплей до 3000 нита гарантира безкомпромисна видимост при всякакви условия. Устройството използва двучестотен GPS за прецизно позициониране в движение – дори на труднодостъпни терени. А благодарение на мощния чип S9 SiP и паметта от 64 GB, можете да разчитате на бърза, надеждна и плавна работа. Батерията е създадена да издържи до 36 часа при нормална употреба и до 72 часа в Low Power Mode, за да сте свободни да изследвате света без ограничения.

До края на юли Apple Watch Ultra 2 може да бъде закупен за 69,96 лв. на месец за 24 месеца с 0% лихва и план Unlimited Ultra от А1.

**Apple Watch Series 10** е перфектният аксесоар за ценителите на модерния дизайн. С най-тънкия корпус досега и най-големия Always-On Retina дисплей с яркост до 2000 нита, Series 10 изглежда елегантно на ръката – както в офиса, така и в залата. Освен това моделът предоставя достъп до усъвършенствани функции за проследяване на здравето, включително измерване на кислород в кръвта, телесната температура и ЕКГ, както и известия при сънна апнея и приложение за проследяване на психическото състояние. Благодарение на новия S10 чип и 64 GB памет, устройството работи плавно и без забавяне. Подходящ е за различни видове спорт – от силови тренировки до йога и тай чи. Батерията издържа до 36 часа в Low Power режим, а супербързото зареждане до 80% за 30 минути гарантира, че Series 10 ще бъде с вас винаги, когато имате нужда.

Apple Watch Series 10 42 mm е достъпен на цена от 45,36 лв. на лизинг с 0% лихва за 24 месеца и план Unlimited Ultra, а 46 mm вариант – от 47,88 лв. на лизинг при същите условия.

**Apple Watch SE** е създаден за потребителите, които търсят надежден и практичен смартчасовник, разполагащ с основните функции на Apple на по-достъпна цена. Със своя лек алуминиев корпус и Retina LTPO OLED дисплей с яркост до 1000 нита, моделът е идеален за активното ежедневие – независимо дали сте в движение, работите или пътувате. SE проследява вашата физическа активност, съня, сърдечния ритъм и количеството кислород в кръвта. Моделът е оборудван с двуядрен S8 чип, 32 GB памет и е подходящ за разнообразни спортове – от HIIT до плуване, така че без проблем да влезете във форма за лятото. Apple Watch SE издържа до 18 часа с едно зареждане и е идеален избор за всеки, който иска да направи първата крачка към по-интелигентно управление на деня и тренировките си.

Apple Watch SE 40 mm е достъпен за 23,70 лв. на лизинг с 0% лихва за 24 месеца с план Unlimited Ultra до 31 юли, а 44 mm версия – 26,22 лв. на месец при същите условия.

**Свързани, дори когато телефонът не е наблизо – с Extra SIM от А1**

Всички [модели в селекцията](https://www.a1.bg/apple-watch) поддържат eSIM, за да извършвате обаждания, да изпращате съобщения и да използвате мобилен интернет директно от своя Apple Watch – дори когато iPhone-ът ви не е с вас. Услугата се активира като Extra SIM към съществуващия ви мобилен номер, а за целта е важно устройствата да имат следните версии на операционната система – от iOS 18.4 нататък за iPhone и от watchOS 11.4 за Apple Watch. През юли 2025 г. Extra SIM идва със специална оферта: 0,00 лв. за първите 6 месеца, а след това – 4,99 лв. на месец, без активационна такса.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*